Les falleres majors de Llíria inauguren l’Exposició del Ninot 2020
26 de Gener de 2020

L'Exposició del Ninot 2020 de Llíria ha obert hui les seues portes a l'edifici Multiusos. Les falleres majors de la ciutat, Sonia Cervera i Irene González, han inaugurat esta mostra acompanyades per l'alcalde Manolo Civera i el president de Junta Local Fallera, Martín Martínez.

L'exposició, amb la que també s'han donat a conéixer els esbossos dels monuments fallers que es plantaran enguany a Llíria, exhibix igualment les fotografies amb els millors moments de la festa fallera de l'últim exercici.

La mostra de ninots i fotogràfica es podrà visitar fins al 29 de febrer, en l'horari d'obertura del centre Multiusos, de dilluns a divendres de 09.00 a 14.00 i de 16.00 a 21.00 hores.

L'Exposició del Ninot anuncia ja la proximitat de les Falles de 2020, amb unes setmanes plenes de presentacions de les distintes comissions del municipi, que conduiran a l'acte de la Crida, el dissabte de 29 de febrer, per a celebrar l'inici de la festa.